**Cine eşti?**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eşti iubirea mea profundă,

dintr-o zi caldă de vară,

te doresc cu duioşie

şi mi-e inima uşoară.

Vocea ta mă înfioră,

zâmbetu-ţi mă cucereşte,

zi de zi te doresc iară,

simt cum sufletu-mi tânjeşte.

Ochii tăi adânci şi tandri,

sunt frumoşi ca două mure

şi îmi amintesc de vremea

când ne plimbam în pădure.

Gura ta mă fascinează

şi-mi doresc să mă săruţi,

să simt pulsul vieţii tale,

grijile să ţi le uiţi.

Vreau să las a mea tristeţe

undeva pierdută-n urmă,

să-mi poţi dărui plăcerea,

zi de zi tot mai profundă.

Eşti o mare mângâiere,

când privesc spre asfinţit,

simt astrala-ţi strălucire,

vreau să te fac fericit!